ยอดติด “โควิด-19” วันนี้พุ่ง 84 ราย! พบเสียชีวิต 1 ราย
สถานะการณ์ติดเชื้อ "โควิด-19" วันนี้พุ่ง 84 ราย พบเสียชีวิต 1 ราย
สถานะการณ์ติดเชื้อ "โควิด-19" วันนี้พุ่ง 84 ราย พบเสียชีวิต 1 ราย
3 เม.ย. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 84 ราย เสียชีวิต 1 ราย ประกอบด้วย
– ผู้ติดเชื้อในประเทศจากระบบเฝ้าระวังและระบบบริการ 58 ราย พบใน กรุงเทพฯ 30 ราย สุพรรณบุรี 9 ราย สมุทรสาคร 8 ราย นนทบุรีและนครปฐม จังหวัดละ 4 ราย นราธิวาส ชลบุรี และตาก จังหวัดละ 1 ราย
– จากการค้นหาผู้ติดเชื้อเชิงรุกในชุมชน 11 ราย พบในสมุทรปราการและสมุทราสาคร จังหวัดละ 4 ราย กรุงเทพฯ 2 ราย และนครปฐม 1 ราย
– ผู้ที่เดินทางมาจากต่างประเทศผ่านการคัดกรองและเข้าสถานกักกัน 15 ราย จากต้นทางประเทศ มาเลเซียและจีน ประเทศละ 3 ราย บาห์เรน 2 ราย ฝรั่งเศส อินเดีย สหรัฐอาหรับเอมิเรตส์ ตุรกี สวิตเซอร์แลนด์ บังกลาเทศ และเช็กเกีย ประเทศละ 1 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 29,031 ราย แบ่งเป็นผู้ป่วยที่ติดเชื้อภายในประเทศ 9,817 ราย และการตรวจคัดกรองเชิงรุก 16,084 ราย ส่วนผู้เดินทางมาจากต่างประเทศ 3,130 ราย โดยมีผู้ป่วยรักษาหายแล้ว 27,668 ราย เพิ่มขึ้น 62 ราย ส่วนยอดเสียชีวิตสะสม 95 ราย
สำหรับผู้เสียชีวิตรายที่ 95 เป็นหญิงไทยอายุ 29 ปี มีโรคประจำตัวคือ หัวใจโต ลิ้นหัวในรั่ว และดาวน์ซินโดรม มีประวัติสัมผัสผู้ป่วยยืนยันก่อนหน้า (บิดาและมารดา) อาศัยอยู่ในกรุงเทพฯ เมื่อวันที่ 21 มี.ค.64 เริ่มมีอาการไอ มีไข้ มีน้ำมูก หายใจลำบาก และเข้ารับการตรวจหาเชื้อแต่ผลตรวจไม่พบเชื้อ วันที่ 25 มี.ค.64 มีอาการเหนื่อยมากขึ้น และวันที่ 1 เม.ย.64 อาการแย่ลงและเสียชีวิตในเวลาต่อมา แพทยตรวจหาเชื้ออีกครั้งผลยืนยันติดเชื้อโควิด-19
ขณะที่สถานการณ์การระบาดของไวรัสโควิด-19 ทั่วโลก ล่าสุดวันนี้ มียอดผู้ติดเชื้อสะสมรวมแล้ว 130,806,211 ราย เสียชีวิต 2,850,371 ราย โดยประเทศที่มียอดผู้ติดเชื้อสูงสุด อันดับแรก สหรัฐอเมริกา 31,314,625 ราย อันดับสอง บราซิล 12,912,379 ราย อันดับสาม อินเดีย 12,391,129 ราย อันดับสี่ ฝรั่งเศส 4,741,759 ราย และอันดับห้า รัสเซีย 4,563,056 ราย โดยประเทศไทย อยู่ในอันดับที่ 116